title: Kommissionens gennemførelsesforordning (EU) 2017/1958 af 26. oktober 2017 om udstedelse af importlicenser for ris i forbindelse med de toldkontingenter, der blev åbnet for delperioden oktober 2017 ved gennemførelsesforordning (EU) nr. 1273/2011

text:
               27.10.2017

               DA

               Den Europæiske Unions Tidende

               L 277/9

         KOMMISSIONENS GENNEMFØRELSESFORORDNING (EU) 2017/1958
   af 26. oktober 2017
   om udstedelse af importlicenser for ris i forbindelse med de toldkontingenter, der blev åbnet for delperioden oktober 2017 ved gennemførelsesforordning (EU) nr. 1273/2011
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 188, og
   ud fra følgende betragtninger:

               (1)

               Ved Kommissionens gennemførelsesforordning (EU) nr. 1273/2011 (2) blev der åbnet en række toldkontingenter og fastsat bestemmelser om forvaltningen heraf for import af ris og brudris, opdelt efter oprindelsesland og fordelt på flere delperioder, jf. nævnte forordnings bilag I.

               (2)

               For kontingentet med løbenummer 09.4138, jf. artikel 1, stk. 1, litra a), i gennemførelsesforordning (EU) nr. 1273/2011, er oktober måned den eneste delperiode. Dette kontingent omfatter resten af de ikke-udnyttede mængder af kontingenterne med løbenummer 09.4127, 09.4128, 09.4129 og 09.4130 fra den foregående delperiode. Oktober er den sidste delperiode for de kontingenter, der er omhandlet i artikel 1, stk. 1, litra b) og e), i gennemførelsesforordning (EU) nr. 1273/2011, som omfatter resten af de ikke-udnyttede mængder fra den foregående delperiode.

               (3)

               Det fremgår af meddelelsen i henhold til artikel 8, litra a), i gennemførelsesforordning (EU) nr. 1273/2011, at de ansøgninger, der er indgivet i løbet af de første 10 arbejdsdage i oktober 2017, jf. nævnte gennemførelsesforordnings artikel 4, stk. 1, for kontingentet med løbenummer 09.4138, omfatter en mængde, der overstiger den disponible mængde. Det bør derfor fastsættes, i hvilket omfang der udstedes importlicenser, idet der fastsættes de tildelingskoefficienter, som skal anvendes på de ansøgte mængder for de pågældende kontingent, og som beregnes i henhold til artikel 7, stk. 2, i Kommissionens forordning (EF) nr. 1301/2006 (3).

               (4)

               Det fremgår desuden af meddelelsen, at de ansøgninger, der er indgivet i løbet af de første 10 arbejdsdage i oktober 2017, jf. artikel 4, stk. 1, i gennemførelsesforordning (EU) nr. 1273/2011, for kontingentet med løbenummer 09.4148, omfatter en mængde, der er mindre end den disponible mængde.

               (5)

               Den endelige udnyttelsesprocent for hvert kontingent i 2017, jf. gennemførelsesforordning (EU) nr. 1273/2011, bør også meddeles.

               (6)

               For at sikre en effektiv forvaltning af proceduren for udstedelse af importlicenser bør denne forordning træde i kraft umiddelbart efter offentliggørelsen —

         VEDTAGET DENNE FORORDNING:
   Artikel 1
   1.   De ansøgninger om importlicenser for ris, der er indgivet i løbet af de første 10 arbejdsdage i oktober 2017, for kontingentet med løbenummer 09.4138, der omhandles i gennemførelsesforordning (EU) nr. 1273/2011, giver ret til udstedelse af importlicenser for de ansøgte mængder efter anvendelse af den tildelingskoefficient, der er fastsat i bilaget til nærværende forordning.
   2.   Den endelige udnyttelsesprocent for hvert kontingent for 2017, jf. gennemførelsesforordning (EU) nr. 1273/2011, er anført i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. oktober 2017.

            På Kommissionens vegne

            For formanden

         Jerzy PLEWA

            Generaldirektør

            Generaldirektoratet for Landbrug og Udvikling af Landdistrikter

      (1)  EUT L 347 af 20.12.2013, s. 671.

      (2)  Kommissionens gennemførelsesforordning (EU) nr. 1273/2011 af 7. december 2011 om åbning og forvaltning af visse toldkontingenter for indførsel af ris og brudris (EUT L 325 af 8.12.2011, s. 6).

      (3)  Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (EUT L 238 af 1.9.2006, s. 13).

      BILAG

         Mængder, der skal tildeles for delperioden oktober 2017, jf. gennemførelsesforordning (EU) nr. 1273/2011, og de endelige udnyttelsesprocenter for året 2017

                  a)

                  Kontingent for sleben eller delvis sleben ris henhørende under KN-kode 1006 30, jf. artikel 1, stk. 1, litra a), i gennemførelsesforordning (EU) nr. 1273/2011:

                              Oprindelsesland

                              Løbenummer

                              Tildelingskoefficient for delperioden oktober 2017

                              Endelig udnyttelsesprocent for kontingentet for 2017

                              USA

                              09.4127

                              97,44 %

                              Thailand

                              09.4128

                              99,18 %

                              Australien

                              09.4129

                              54,71 %

                              Andre oprindelser

                              09.4130

                              100,00 %

                              Alle lande

                              09.4138

                              1,016010 %

                              100,00 %

                  b)

                  Kontingent for afskallet ris henhørende under KN-kode 1006 20, jf. artikel 1, stk. 1, litra b), i gennemførelsesforordning (EU) nr. 1273/2011:

                              Oprindelsesland

                              Løbenummer

                              Tildelingskoefficient for delperioden oktober 2017

                              Endelig udnyttelsesprocent for kontingentet for 2017

                              Alle lande

                              09.4148

                              — (1)

                              1,44 %

                  c)

                  Kontingent for brudris henhørende under KN-kode 1006 40 00, der er fastsat i artikel 1, stk. 1, litra c), i gennemførelsesforordning (EU) nr. 1273/2011:

                              Oprindelsesland

                              Løbenummer

                              Endelig udnyttelsesprocent for kontingentet for 2017

                              Thailand

                              09.4149

                              2,28 %

                              Australien

                              09.4150

                              5,25 %

                              Guyana

                              09.4152

                              0,00 %

                              USA

                              09.4153

                              0,76 %

                              Andre oprindelseslande

                              09.4154

                              100,00 %

                  d)

                  Kontingent for sleben eller delvis sleben ris henhørende under KN-kode 1006 30, der er fastsat i artikel 1, stk. 1, litra d), i gennemførelsesforordning (EU) nr. 1273/2011:

                              Oprindelsesland

                              Løbenummer

                              Endelig udnyttelsesprocent for kontingentet for 2017

                              Thailand

                              09.4112

                              100,00 %

                              USA

                              09.4116

                              100,00 %

                              Indien

                              09.4117

                              100,00 %

                              Pakistan

                              09.4118

                              100,00 %

                              Andre oprindelseslande

                              09.4119

                              100,00 %

                              Alle lande

                              09.4166

                              100,00 %

                  e)

                  Kontingent for brudris henhørende under KN-kode 1006 40 00, der er fastsat i artikel 1, stk. 1, litra e), i gennemførelsesforordning (EU) nr. 1273/2011:

                              Oprindelsesland

                              Løbenummer

                              Tildelingskoefficient for delperioden oktober 2017

                              Endelig udnyttelsesprocent for kontingentet for 2017

                              Alle lande

                              09.4168

                              — (2)

                              100,00 %

         (1)  Der er ikke anvendt nogen tildelingskoefficient for denne delperiode: Kommissionen har ikke modtaget meddelelser om licensansøgninger.

         (2)  Der er ingen disponibel mængde for denne delperiode.


title: Kommissionens gennemførelsesforordning (EU) 2017/2004 af 8. november 2017 om godkendelse af 2-methyl-2H-isothiazol-3-on som et eksisterende aktivstof til anvendelse i biocidholdige produkter af produkttype 12 (EØS-relevant tekst. )

text:
               9.11.2017

               DA

               Den Europæiske Unions Tidende

               L 290/11

         KOMMISSIONENS GENNEMFØRELSESFORORDNING (EU) 2017/2004
   af 8. november 2017
   om godkendelse af 2-methyl-2H-isothiazol-3-on som et eksisterende aktivstof til anvendelse i biocidholdige produkter af produkttype 12
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1), særlig artikel 89, stk. 1, tredje afsnit, og
   ud fra følgende betragtninger:

               (1)

               I Kommissionens delegerede forordning (EU) nr. 1062/2014 (2) er der opstillet en liste over eksisterende aktivstoffer, som skal vurderes med henblik på eventuel godkendelse til anvendelse i biocidholdige produkter. Listen omfatter 2-methyl-2H-isothiazol-3-on.

               (2)

               2-methyl-2H-isothiazol-3-on er blevet vurderet til anvendelse i produkttype 12, midler mod slim, som defineret i bilag V til forordning (EU) nr. 528/2012.

               (3)

               Slovenien blev udpeget som kompetent vurderingsmyndighed og fremsendte vurderingsrapporten sammen med sine henstillinger den 7. april 2016.

               (4)

               I overensstemmelse med artikel 7, stk. 2, i delegeret forordning (EU) nr. 1062/2014 fremsatte Udvalget for Biocidholdige Produkter den 2. marts 2017 Det Europæiske Kemikalieagenturs udtalelse, hvori der var taget hensyn til den kompetente vurderingsmyndigheds konklusioner.

               (5)

               Det fremgår af udtalelsen, at biocidholdige produkter af produkttype 12, som indeholder 2-methyl-2H-isothiazol-3-on, kan forventes at opfylde kravene i artikel 19, stk. 1, litra b), i forordning (EU) nr. 528/2012, forudsat at visse specifikationer og betingelser vedrørende deres anvendelse er opfyldt.

               (6)

               Derfor bør 2-methyl-2H-isothiazol-3-on godkendes til anvendelse i biocidholdige produkter af produkttype 12, forudsat at de pågældende specifikationer og betingelser er opfyldt.

               (7)

               Da 2-methyl-2H-isothiazol-3-on opfylder kriterierne for klassificering som hudsensibiliserende i underkategori 1A, som specificeret i bilag I til Europa-Parlamentets og Rådets forordning (EF) nr. 1272/2008 (3), bør behandlede artikler, der er behandlet med eller indeholder 2-methyl-2H-isothiazol-3-on, mærkes på passende vis, når de bringes i omsætning.

               (8)

               Der bør gå en rimelig tid, inden et aktivstof godkendes, således at de berørte parter kan træffe de fornødne forberedelser til at opfylde de nye krav.

               (9)

               Foranstaltningerne i denne forordning er i overensstemmelse med udtalelse fra Det Stående Udvalg for Biocidholdige Produkter —

         VEDTAGET DENNE FORORDNING:
   Artikel 1
   2-methyl-2H-isothiazol-3-on godkendes som aktivstof til anvendelse i biocidholdige produkter af produkttype 12 med forbehold for specifikationerne og betingelserne i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. november 2017.

            På Kommissionens vegne

         Jean-Claude JUNCKER

            Formand

      (1)  EUT L 167 af 27.6.2012, s. 1.

      (2)  Kommissionens delegerede forordning (EU) nr. 1062/2014 af 4. august 2014 om det arbejdsprogram for systematisk undersøgelse af alle eksisterende aktivstoffer i biocidholdige produkter, der er omhandlet i Europa-Parlamentets og Rådets forordning (EU) nr. 528/2012 (EUT L 294 af 10.10.2014, s. 1).

      (3)  Europa-Parlamentets og Rådets forordning (EF) nr. 1272/2008 af 16. december 2008 om klassificering, mærkning og emballering af stoffer og blandinger og om ændring og ophævelse af direktiv 67/548/EØF og 1999/45/EF og om ændring af forordning (EF) nr. 1907/2006 (EUT L 353 af 31.12.2008, s. 1).

      BILAG

                  Almindeligt anvendt navn

                  IUPAC-navn
                  Identifikationsnr.

                  Aktivstoffets minimumsrenhedsgrad (1)

                  Godkendelsesdato

                  Udløbsdato for godkendelsen

                  Produkttype

                  Særlige betingelser

                  2-methyl-2H-isothiazol-3-on

                  IUPAC-navn:
                  2-methyl-2H-isothiazol-3-on
                  EF-nr.: 220-239-6
                  CAS-nr.: 2682-20-4

                  950 g/kg

                  1. april 2019

                  31. marts 2029

                  12

                  Godkendelserne af biocidholdige produkter meddeles på følgende betingelser:

                              1)

                              Ved vurderingen af produktet skal der lægges særlig vægt på den eksponering, de risici og den effektivitet, der er forbundet med enhver anvendelse, som er omfattet af ansøgningen om godkendelse, men som ikke har været behandlet i risikovurderingen af aktivstoffet på EU-plan.

                              2)

                              I betragtning af de risici, der er konstateret for de anvendelser, der er vurderet ved vurderingen af produktet, skal der lægges særlig vægt på:

                                          a)

                                          industrielle og erhvervsmæssige brugere

                                          b)

                                          overfladevand og rensningsanlæg.

                        Behandlede artikler kan bringes i omsætning på følgende betingelse:
                  Den person, der er ansvarlig for at bringe en behandlet artikel i omsætning, der er behandlet med eller indeholder 2-methyl-2H-isothiazol-3-on, skal sikre, at mærkningen på den behandlede artikel indeholder de oplysninger, der er anført i artikel 58, stk. 3, andet afsnit, i forordning (EU) nr. 528/2012.

         (1)  Renheden som angivet i denne kolonne er minimumsrenhedsgraden af det vurderede aktivstof. Aktivstoffet i det produkt, der markedsføres, kan have samme eller en anden renhedsgrad, hvis der er påvist teknisk ækvivalens med det vurderede aktivstof.


title: Kommissionens gennemførelsesforordning (EU) 2017/1971 af 26. oktober 2017 om tarifering af visse varer i den kombinerede nomenklatur

text:
                  31.10.2017

                  DA

                  Den Europæiske Unions Tidende

                  L 281/11

            KOMMISSIONENS GENNEMFØRELSESFORORDNING (EU) 2017/1971
      af 26. oktober 2017
      om tarifering af visse varer i den kombinerede nomenklatur
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
      ud fra følgende betragtninger:

                  (1)

                  For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.

                  (2)

                  Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

                  (3)

                  Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.

                  (4)

                  Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.

                  (5)

                  Foranstaltningerne i denne forordning er i overensstemmelse med udtalelse fra Toldkodeksudvalget —

            VEDTAGET DENNE FORORDNING:
      Artikel 1
      De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
      Artikel 2
      Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
      Artikel 3
      Denne forordning træder i kraft på tyvendedagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 26. oktober 2017.

               På Kommissionens vegne

               For formanden

            Stephen QUEST

               Generaldirektør

               Generaldirektoratet for Beskatning og Toldunion

         (1)  EUT L 269 af 10.10.2013, s. 1.

         (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).

         BILAG

                     Varebeskrivelse

                     Tarifering (KN-kode)

                     Begrundelse

                     (1)

                     (2)

                     (3)

                     Et elektronisk apparat (et såkaldt »solid state-drev (SSD)«), der måler ca. 100 × 70 × 7 mm og har en 2,5-tommers formfaktor og en lagerkapacitet på 128 GB.
                     Det er en halvlederbaseret elektronisk lagerenhed, der bygger på solid state-arkitektur, med flashhukommelse til lagring af ikkeflygtige data og DRAM (Dynamic Random Access Memory).
                     Enheden har en SATA-grænseflade (Serial Advanced Technology Attachment), der muliggør integration i en automatisk databehandlingsmaskine, og anvendes som en intern enhed til datalagring.
                     (Se billedet) (*1)

                     8471 70 98

                     Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 5 C) til kapitel 84 og teksten til KN-kode 8471 , 8471 70  og 8471 70 98 .
                     Enhedens objektive karakteristika, f.eks. dens SATA-grænseflade, størrelse og formfaktor, er kendetegnende for en enhed, der hovedsagelig anvendes i forbindelse med en automatisk databehandlingsmaskine, idet den kan tilsluttes centralenheden direkte og kan modtage eller aflevere data i en form, der kan anvendes af maskinen. Tarifering under pos. 8523  som ikkeflygtig halvlederhukommelse er derfor udelukket.
                     Enheden skal derfor tariferes under KN-kode 8471 70 98  som andre lagerenheder til automatiske databehandlingsmaskiner.

            (*1)  Billedet er kun vejledende.


title: Kommissionens gennemførelsesforordning (EU) 2017/2066 af 13. november 2017 om godkendelse af sennepspulver som basisstof, jf. Europa-Parlamentets og Rådet forordning (EF) nr. 1107/2009 om markedsføring af plantebeskyttelsesmidler og om ændring af bilag til Kommissionens gennemførelsesforordning (EU) nr. 540/2011 (EØS-relevant tekst. )

text:
               14.11.2017

               DA

               Den Europæiske Unions Tidende

               L 295/43

         KOMMISSIONENS GENNEMFØRELSESFORORDNING (EU) 2017/2066
   af 13. november 2017
   om godkendelse af sennepspulver som basisstof, jf. Europa-Parlamentets og Rådet forordning (EF) nr. 1107/2009 om markedsføring af plantebeskyttelsesmidler og om ændring af bilag til Kommissionens gennemførelsesforordning (EU) nr. 540/2011
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 23, stk. 5, sammenholdt med samme forordnings artikel 13, stk. 2, og
   ud fra følgende betragtninger:

               (1)

               Kommissionen modtog den 6. juni 2016 i overensstemmelse med artikel 23, stk. 3, i forordning (EF) nr. 1107/2009 en ansøgning fra Institut Technique de l'Agriculture Biologique (ITAB) (Frankrig) om godkendelse af sennepspulver som basisstof. Ansøgningen var vedlagt de oplysninger, der kræves i henhold til artikel 23, stk. 3, andet afsnit, i forordning (EF) nr. 1107/2009.

               (2)

               Kommissionen anmodede Den Europæiske Fødevaresikkerhedsautoritet (i det følgende benævnt »autoriteten«) om videnskabelig bistand. Autoriteten forelagde den 20. januar 2017 (2) en teknisk rapport om sennepspulver for Kommissionen. Kommissionen forelagde den 20. juli 2017 udkastet til den reviderede vurderingsrapport (3) samt udkast til nærværende forordning for Den Stående Komité for Planter, Dyr, Fødevarer og Foder og færdiggjorde disse inden komitéens møde den 6. oktober 2017.

               (3)

               Det fremgår af den dokumentation, som ansøgeren har fremsendt, at sennepspulver opfylder kravene til fødevarer, jf. artikel 2 i Europa-Parlamentets og Rådets forordning (EF) nr. 178/2002 (4). Hertil kommer, at sennepspulver ikke primært anvendes til plantebeskyttelse, men alligevel er brugbart til plantebeskyttelse i et produkt bestående af stoffet og vand. Det bør derfor anses for at være et basisstof.

               (4)

               Det fremgår af de foretagne undersøgelser, at sennepspulver kan forventes generelt at opfylde kravene i artikel 23 i forordning (EF) nr. 1107/2009, navnlig med hensyn til de anvendelsesformål, der er undersøgt og udførligt beskrevet i Kommissionens reviderede vurderingsrapport. Sennepspulver bør derfor godkendes som basisstof.

               (5)

               I henhold til artikel 13, stk. 2, i forordning (EF) nr. 1107/2009 sammenholdt med samme forordnings artikel 6 og på grundlag af den foreliggende videnskabelige og tekniske viden er det imidlertid nødvendigt at fastsætte visse betingelser og begrænsninger.

               (6)

               I henhold til artikel 13, stk. 4, i forordning (EF) nr. 1107/2009 bør bilaget til Kommissionens gennemførelsesforordning (EU) nr. 540/2011 (5) derfor ændres.

               (7)

               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

         VEDTAGET DENNE FORORDNING:
   Artikel 1
   Godkendelse af et basisstof
   Stoffet sennepspulver godkendes som basisstof på de betingelser, der er fastsat i bilag I.
   Artikel 2
   Ændringer af gennemførelsesforordning (EU) nr. 540/2011
   Gennemførelsesforordning (EU) nr. 540/2011 ændres som angivet i bilag II til nærværende forordning.
   Artikel 3
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. november 2017.

            På Kommissionens vegne

         Jean-Claude JUNCKER

            Formand

      (1)  EUT L 309 af 24.11.2009, s. 1.

      (2)  EFSA, 2017. Technical report on the outcome of the consultation with Member States and EFSA on the basic substance application for mustard seeds powder from Sinapis alba (Brassica alba), Brassica juncea and Brassica nigra for use in plant protection as fungicide. EFSA supporting publication 2017:EN-1169. 35 pp. doi:10.2903/sp.efsa.2017.

      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=DA.

      (4)  Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31 af 1.2.2002, s. 1).

      (5)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

      BILAG I

                  Almindeligt anvendt navn, identifikationsnr.

                  IUPAC-navn

                  Renhed (1)

                  Godkendelsesdato

                  Særlige bestemmelser

                  Sennepspulver

                  Ikke relevant

                  Fødevarekvalitet

                  4. december 2017

                  Sennepspulver skal anvendes i overensstemmelse med de særlige betingelser, der indgår i konklusionerne i den reviderede vurderingsrapport om sennepspulver (SANTE/11309/2017), og særlig tillæg I og II.

         (1)  Yderligere oplysninger om basisstoffets identitet, specifikation og anvendelsesmåde fremgår af den reviderede vurderingsrapport.

      BILAG II
      I del C i bilaget til gennemførelsesforordning (EU) nr. 540/2011 tilføjes følgende:

                     Nummer

                     Almindeligt anvendt navn, identifikationsnr.

                     IUPAC-navn

                     Renhed (1)

                     Godkendelsesdato

                     Særlige bestemmelser

                     »18

                     Sennepspulver

                     Ikke relevant

                     Fødevarekvalitet

                     4. december 2017

                     Sennepspulver skal anvendes i overensstemmelse med de særlige betingelser, der indgår i konklusionerne i den reviderede vurderingsrapport om sennepspulver (SANTE/11309/2017), og særlig tillæg I og II.«

         (1)  Yderligere oplysninger om basisstoffets identitet, specifikation og anvendelsesmåde fremgår af den reviderede vurderingsrapport.


title: Kommissionens gennemførelsesforordning (EU) 2017/1964 af 17. august 2017 om ændring af gennemførelsesforordning (EU) 2016/1239 for så vidt angår visse bestemmelser om frister og meddelelser om mængder, der er omfattet af licenser, i rissektoren (EØS-relevant tekst. )

text:
               28.10.2017

               DA

               Den Europæiske Unions Tidende

               L 279/34

         KOMMISSIONENS GENNEMFØRELSESFORORDNING (EU) 2017/1964
   af 17. august 2017
   om ændring af gennemførelsesforordning (EU) 2016/1239 for så vidt angår visse bestemmelser om frister og meddelelser om mængder, der er omfattet af licenser, i rissektoren
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 223, stk. 3, litra b) og c), og
   ud fra følgende betragtninger:

               (1)

               Kommissionens gennemførelsesforordning (EU) 2016/1239 (2) indeholder bestemmelser om anvendelsen af forordning (EU) nr. 1308/2013 for så vidt angår ordningen med import- og eksportlicenser, herunder licenser for ris. Den indeholder også bestemmelserne for medlemsstaternes meddelelser til Kommissionen.

               (2)

               Det er nødvendigt med en præcisering af visse bestemmelser om frister, herunder frister for meddelelser om produktmængder, der er omfattet af toldkontingenter.

               (3)

               Den forpligtelse, som bestod i de tidligere forordninger, for medlemsstaterne til at give Kommissionen meddelelse om mængder af ris, der er omfattet af licenser, bør medtages.

               (4)

               Gennemførelsesforordning (EU) 2016/1239 bør derfor ændres.

               (5)

               Af hensyn til klarheden og retssikkerheden bør denne forordning træde i kraft samme dag som Kommissionens delegerede forordning (EU) 2017/1965 (3), hvormed delegerede forordning (EU) 2016/1237 (4) ændres, vedrørende meddelelser i rissektoren.

               (6)

               Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   I gennemførelsesforordning (EU) 2016/1239 foretages følgende ændringer:

               1)

               I artikel 3 foretages følgende ændringer:

                           a)

                           Stk. 3 affattes således:
                           »3.   Hvis der i denne forordning er fastsat en periode for procedurer, og start- eller slutdatoen herfor er en lørdag, en søndag eller en helligdag, jf. forordning (EØF, Euratom) nr. 1182/71,

                                       a)

                                       er den gældende startdato den efterfølgende arbejdsdag og begynder kl. 00.00 under hensyntagen til de officielle kontoråbningstider

                                       b)

                                       er den gældende slutdato den efterfølgende arbejdsdag og slutter kl. 13.00 (Bruxelles-tid), uanset artikel 3, stk. 2, litra b), og artikel 3, stk. 4, i nævnte forordning.«

                           b)

                           Følgende tilføjes som stk. 4:
                           »4.   Uanset stk. 3 gælder det, at hvis der med henblik på denne forordning er fastsat en tidsfrist for meddelelse af produktmængder, der er omfattet af ansøgninger om licens inden for rammerne af et toldkontingent, eller for meddelelse af uudnyttede mængder inden for rammerne af et toldkontingent, udløber fristen med udgangen af den sidste time på fristens sidste dag, uanset om denne dag er en lørdag, en søndag eller en helligdag.«

               2)

               Som artikel 19a indsættes:
               »Artikel 19a
               Meddelelser vedrørende ris
               Medlemsstaterne meddeler Kommissionen dagligt følgende:

                           a)

                           med hensyn til andre importlicenser end dem, der er bestemt til administration af importtoldkontingenter, de samlede mængder, der er omfattet af de udstedte licenser, opdelt efter oprindelse og produktkode

                           b)

                           med hensyn til eksportlicenser, de samlede mængder, der er omfattet af de udstedte licenser, opdelt efter produktkode.«

         Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. august 2017.

            På Kommissionens vegne

         Jean-Claude JUNCKER

            Formand

      (1)  EUT L 347 af 20.12.2013, s. 671.

      (2)  Kommissionens gennemførelsesforordning (EU) 2016/1239 af 18. maj 2016 om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår ordningen for import- og eksportlicenser (EUT L 206 af 30.7.2016, s. 44).

      (3)  Kommissionens delegerede forordning (EU) 2017/1965 af 17. august 2017 om ændring af delegeret forordning (EU) 2016/1237 for så vidt angår arten og typen af de oplysninger, der skal meddeles for licenser i rissektoren (se side 36 i denne EUT).

      (4)  Kommissionens delegerede forordning (EU) 2016/1237 af 18. maj 2016 om supplerende regler til Europa-Parlamentets og Rådets forordning (EU) nr. 1308/2013 for så vidt angår bestemmelserne for anvendelse af ordningen med import- og eksportlicenser og om supplerende regler til Europa-Parlamentets og Rådets forordning (EU) nr. 1306/2013 for så vidt angår bestemmelserne om frigivelse og fortabelse af sikkerhed, der er stillet for sådanne licenser, om ændring af Kommissionens forordning (EF) nr. 2535/2001, (EF) nr. 1342/2003, (EF) nr. 2336/2003, (EF) nr. 951/2006, (EF) nr. 341/2007 og (EF) nr. 382/2008 og om ophævelse af Kommissionens forordning (EF) nr. 2390/98, (EF) nr. 1345/2005, (EF) nr. 376/2008 og (EF) nr. 507/2008 (EUT L 206 af 30.7.2016, s. 1).


title: Kommissionens gennemførelsesforordning (EU) 2017/1992 af 6. november 2017 om registrering af en betegnelse i registret over beskyttede oprindelsesbetegnelser og beskyttede geografiske betegnelser »Slavonski kulen«/»Slavonski kulin« (BGB)

text:
               7.11.2017

               DA

               Den Europæiske Unions Tidende

               L 288/2

         KOMMISSIONENS GENNEMFØRELSESFORORDNING (EU) 2017/1992
   af 6. november 2017
   om registrering af en betegnelse i registret over beskyttede oprindelsesbetegnelser og beskyttede geografiske betegnelser »Slavonski kulen«/»Slavonski kulin« (BGB)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 15, stk. 1, og artikel 52, stk. 3, litra b), og
   ud fra følgende betragtninger:

               (1)

               Kroatiens ansøgning om at få betegnelsen »Slavonski kulen«/»Slavonski kulin« registreret som en beskyttet geografisk betegnelse (BGB) blev offentliggjort i Den Europæiske Unions Tidende
                   (2), jf. artikel 50, stk. 2, litra a) i forordning (EU) nr. 1151/2012.

               (2)

               Den 11. februar 2016 modtog Kommissionen en meddelelse om indsigelse fra Slovenien. Kommissionen modtog den dertil knyttede begrundede indsigelse den 7. april 2016.

               (3)

               Idet den antog indsigelsen, opfordrede Kommissionen ved brev af 13. maj 2016 Kroatien og Slovenien til at indlede passende konsultationer i en periode på tre måneder med henblik på at finde en indbyrdes løsning i overensstemmelse med deres interne procedurer.

               (4)

               Der blev ikke indgået en aftale mellem parterne. Oplysningerne om de passende konsultationer mellem Kroatien og Slovenien blev behørigt fremsendt til Kommissionen. Kommissionen bør derfor træffe afgørelse om registreringen i overensstemmelse med proceduren i artikel 52, stk. 3, litra b), i forordning (EU) nr. 1151/2012 under hensyntagen til resultaterne af disse konsultationer.

               (5)

               Kommissionen har vurderet argumenterne i den begrundede indsigelse og i de oplysninger, som er blevet forelagt Kommissionen i forbindelse med drøftelserne mellem de berørte parter, og har konkluderet, at betegnelsen »Slavonski kulen«/»Slavonski kulin« bør registreres som BGB.

               (6)

               I henhold til artikel 10, stk. 1, litra c) i forordning (EU) nr. 1151/2012 hævdede indsigeren, at registreringen af »Slavonski kulen«/»Slavonski kulin« som beskyttet geografisk betegnelse ville skade en enslydende produktbetegnelse, der lovligt har været på markedet i mere end fem år forud for datoen for offentliggørelsen i henhold til litra a) i artikel 50, stk. 2.

               (7)

               Ifølge indsigeren har den slovenske producent Celjske mesnine d.d. lovligt produceret og markedsført Slavonski kulen i mere end 25 år med en gennemsnitlig årlig samlet produktion på ca. 70 ton. Salget af den slovensk producerede Slavonski kulen indbringer ca. 450 000 EUR årligt, og i kraft af dens høje kvalitet er produktionen heraf stigende. Der er fremlagt dokumentation for, at den slovensk producerede Slavonski kulen er blevet markedsført i Slovenien og andre steder i EU (Østrig, Tyskland, Danmark, Sverige, Kroatien) og i tredjelande (Serbien, Bosnien-Hercegovina) inden for de seneste ti år.

               (8)

               Indsigeren fastholder, og der ikke er fremlagt dokumentation for det modsatte, at anvendelsen af betegnelsen Slavonski kulen i Slovenien aldrig har haft til formål at udnytte det kroatiske produktbetegnelses omdømme, og at forbrugerne aldrig er blevet vildledt med hensyn til produktets oprindelse.

               (9)

               I lyset af ovenstående ville registreringen af betegnelsen »Slavonski kulen«/»Slavonski kulin« som BGB og det deraf følgende forbud mod anvendelse af betegnelsen skade en enslydende produktbetegnelse, som anvendes af Celjske mesnine. Kravet om registrering af betegnelsen »Slavonski kulen«/»Slavonski kulin« (BGB) er ikke er blevet anfægtet. Betingelserne for registrering som BGB er derfor opfyldt.

               (10)

               I lyset af oplysningerne i den slovenske indsigelse, der dokumenterer, at slovensk produceret Slavonski kulen lovligt har været markedsført under denne betegnelse i mere end fem år, men ikke over 25 år, er det imidlertid passende at fastsætte en femårig overgangsperiode for den slovenske virksomhed Celjske mesnine d.d., der gør det muligt for den fortsat at anvende den betegnelse, der skades ved registreringen, mens den tilpasser markedsføringen af sin produktion på markedet.

               (11)

               Da beskyttelsen ydes for udtrykket »Slavonski kulen«/»Slavonski kulin« som en helhed, kan det ikke-geografiske element af udtrykket »kulen«/»kulin«, der betegner en bestemt slags pølse, fortsat anvendes, også i oversat form i hele Unionen, forudsat principperne og bestemmelserne i EU's retsforskrifter iagttages.

               (12)

               På denne baggrund bør betegnelsen »Slavonski kulen«/»Slavonski kulin« opføres i registret over beskyttede oprindelsesbetegnelser og beskyttede geografiske betegnelser.

               (13)

               De i denne forordning fastsatte foranstaltninger er i overensstemmelse med udtalelse fra Komitéen for Kvalitetspolitikken for Landbrugsprodukter —

         VEDTAGET DENNE FORORDNING:
   Artikel 1
   Betegnelsen »Slavonski kulen«/»Slavonski kulin« (BGB ) registreres.
   Betegnelsen i stk. 1 henviser til et produkt i kategori 1.2. Kødprodukter (opvarmet, saltet, røget m.m.) i bilag XI til Kommissionens gennemførelsesforordning (EU) nr. 668/2014 (3).
   Artikel 2
   Betegnelsen »kulen«/»kulin« og oversættelser heraf kan fortsat anvendes i Den Europæiske Unions område forudsat principperne og bestemmelserne i EU's retsforskrifter iagttages.
   Artikel 3
   Den slovenske virksomhed Celjske mesnine d.d. kan fortsat benytte udtrykket »Slavonski kulen« til at betegne en vare, der ikke er i overensstemmelse med varespecifikationen for »Slavonski kulen«/»Slavonski kulin« (BGB) i en periode på 5 år fra datoen for denne forordnings ikrafttræden.
   Artikel 4
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. november 2017.

            På Kommissionens vegne

         Jean-Claude JUNCKER

            Formand

      (1)  EUT L 343 af 14.12.2012, s. 1.

      (2)  EUT C 375 af 12.11.2015, s. 9.

      (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).


title: Kommissionens gennemførelsesforordning (EU) 2017/2205 af 29. november 2017 om gennemførelsesbestemmelser vedrørende procedurerne for underretning om erhvervskøretøjer med væsentlige eller farlige mangler, der er konstateret under et syn ved vejsiden (EØS-relevant tekst. )

text:
               30.11.2017

               DA

               Den Europæiske Unions Tidende

               L 314/3

         KOMMISSIONENS GENNEMFØRELSESFORORDNING (EU) 2017/2205
   af 29. november 2017
   om gennemførelsesbestemmelser vedrørende procedurerne for underretning om erhvervskøretøjer med væsentlige eller farlige mangler, der er konstateret under et syn ved vejsiden
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2014/47/EU af 3. april 2014 om syn ved vejsiden af erhvervskøretøjer, der kører på Unionens område, og om ophævelse af direktiv 2000/30/EF (1), særlig artikel 18, stk. 1, og
   ud fra følgende betragtninger:

               (1)

               I tilfælde hvor der bl.a. konstateres væsentlige eller farlige mangler ved et køretøj, som ikke er registreret i den medlemsstat, hvor synet finder sted, skal kontaktpunktet, jf. artikel 18, stk. 1, i direktiv 2014/47/EU, underrette registreringsstatens kontaktpunkt om synsresultaterne. Underretningen skal omfatte punkterne i rapporten om synet ved vejsiden som fastsat i bilag IV og skal udarbejdes af inspektøren ved afslutningen af et mere detaljeret syn i overensstemmelse med artikel 16, stk. 2, i direktiv 2014/47/EU.

               (2)

               For at lette kommunikationen mellem de nationale kontaktpunkter skal Kommissionen vedtage detaljerede gennemførelsesbestemmelser vedrørende procedurerne for underretning.

               (3)

               I henhold til artikel 18, stk. 1, i direktiv 2014/47/EU skal underretningen fortrinsvis meddeles gennem det nationale elektroniske register, der er omhandlet i artikel 16 i Europa-Parlamentets og Rådets forordning (EF) nr. 1071/2009 (2).

               (4)

               I artikel 16, stk. 2, i forordning (EF) nr. 1071/2009 præciseres mindstekravene til de data, der skal indføres i de nationale elektroniske registre. Punkterne i rapporten om synet ved vejsiden som fastsat i bilag IV i direktiv 2014/47/EU udgør dog ikke i sig selv mindstekravene til data.

               (5)

               I artikel 16, stk. 5, i forordning (EF) nr. 1071/2009 fastsættes det, at de nationale elektroniske registre skal sammenkobles.

               (6)

               Da artikel 16, stk. 2, i forordning (EF) nr. 1071/2009 har et begrænset anvendelsesområde, og da anvendelsesområdet for det europæiske register over vejtransportvirksomheder (ERRU) følgelig er begrænset, kan underretningen til ERRU, jf. artikel 18, stk. 1, i direktiv 2014/47/EU, ikke fremsendes via de nationale elektroniske registre.

               (7)

               For at undgå unødvendige administrative byrder og omkostninger bør ERRU-registrets arkitektur dog anvendes til at udvikle et system til meddelelse af underretninger som fastsat i artikel 18, stk. 1, i direktiv 2014/47/EU.

               (8)

               De fælles regler for sammenkobling via ERRU er fastsat i Kommissionens forordning (EU) nr. 1213/2010 (3).

               (9)

               Kommissionens gennemførelsesforordning (EU) 2016/480 (4) indfører betydelige ændringer af ERRU's generelle funktioner og erstatter pr. 30. januar 2019 forordning (EU) nr. 1213/2010. Meddelelsessystemet til underretninger efter syn ved vejsiden (RSI) vil bygge videre på ERRU's generelle funktioner.

               (10)

               For at begrænse de administrative byrder og procedurer og sikre sammenhæng er det derfor nødvendigt, at meddelelsessystemet til underretninger efter syn ved vejsiden (RSI) også kan anvendes fra den 30. januar 2019.

               (11)

               Bestemmelserne om beskyttelse af personoplysninger som fastlagt navnlig ved Europa-Parlamentets og Rådets direktiv 95/46/EF (5) finder anvendelse i forbindelse med behandlingen af personoplysninger i henhold til direktiv 2014/47/EU. Navnlig bør medlemsstaterne gennemføre passende sikkerhedsforanstaltninger for at forhindre misbrug af personoplysninger.

               (12)

               Hvor dette er relevant, finder bestemmelserne om beskyttelse af personoplysninger som fastlagt i Europa-Parlamentets og Rådets forordning (EF) nr. 45/2001 (6) anvendelse i forbindelse med behandlingen af personoplysninger i henhold til direktiv 2014/47/EU.

               (13)

               Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 19, stk. 1, i Europa-Parlamentets og Rådets forordning direktiv 2014/45/EU (7) —

         VEDTAGET DENNE FORORDNING:
   Artikel 1
   Genstand
   Denne forordning fastsætter bestemmelserne om underretning om erhvervskøretøjer med væsentlige eller farlige mangler, der er konstateret under et syn ved vejsiden (RSI), og som meddeles via RSI-systemet, jf. artikel 3.
   Artikel 2
   Definitioner
   I tillæg til de definitioner, der er fastsat i forordning (EU) 2016/480, gælder følgende definitioner ved anvendelsen af denne forordning:
   1)   »RSI-meddelelse«: underretningsmeddelelse som følge af et mere detaljeret syn ved vejsiden, jf. artikel 10, stk. 3 i direktiv 2014/47/EU, der er sendt via RSI-systemet eller et andet sikkert netværk i et struktureret format som anført i bilaget til nærværende forordning.
   2)   »En mere detaljeret RSI-rapport«: dokument udarbejdet efter et mere detaljeret syn ved vejsiden, jf. artikel 16, stk. 2, i direktiv 2014/47/EU.
   3)   »Registreringsmedlemsstat«: den medlemsstat, hvori køretøjet er registreret, eller, hvis det ikke er underlagt registrering i henhold til den nationale lovgivning, hvori køretøjet er taget i drift.
   Artikel 3
   RSI-systemet
   1.   Kommissionen opretter et meddelelsessystem (RSI-system) ved hjælp af systemarkitekturen i meddelelsessystemet i forbindelse med det europæiske register over vejtransportvirksomheder i overensstemmelse med forordning (EU) 2016/480. RSI-systemet letter den underretningspligt, der er fastsat i artikel 18, stk. 1, i direktiv 2014/47/EU.
   2.   RSI-systemet opfylder de tekniske specifikationer, der er fastsat i bilag I, bilag III, punkt 1 og 2, bilag V, bilag VI og bilag VII i forordning (EU) 2016/480 og i bilaget til nærværende forordning.
   Artikel 4
   Underretning
   1.   Kontaktpunktet i den medlemsstat, der har foretaget synet ved vejsiden, underretter straks registreringsmedlemsstaten om resultaterne af synet.
   2.   Den medlemsstat, der foretager synet ved vejsiden, underretter registreringsmedlemsstaten ved hjælp af RSI-systemet i overensstemmelse med de procedurer og tekniske krav, der er fastsat i bilaget.
   Artikel 5
   Ikrafttrædelse og anvendelse
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 30. juni 2020.
   Artikel 4, stk. 1, anvendes dog fra den 20. maj 2018.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 29. november 2017.

            På Kommissionens vegne

         Jean-Claude JUNCKER

            Formand

      (1)  EUT L 127 af 29.4.2014, s. 134.

      (2)  Europa-Parlamentets og Rådets forordning (EF) nr. 1071/2009 af 21. oktober 2009 om fælles regler om betingelser for udøvelse af vejtransporterhvervet og om ophævelse af Rådets direktiv 96/26/EF (EUT L 300 af 14.11.2009, s. 51).

      (3)  Kommissionens forordning (EU) nr. 1213/2010 af 16. december 2010 om fælles regler for sammenkobling af nationale elektroniske registre om vejtransportvirksomheder (EUT L 335 af 18.12.2010, s. 21).

      (4)  Kommissionens gennemførelsesforordning (EU) 2016/480 af 1. april 2016 om fælles regler for sammenkobling af nationale elektroniske registre om vejtransportvirksomheder og om ophævelse af forordning (EU) nr. 1213/2010 (EUT L 87 af 2.4.2016, s. 4).

      (5)  Europa-Parlamentet og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (EFT L 281 af 23.11.1995, s. 31).

      (6)  Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (EFT L 8 af 12.1.2001, s. 1).

      (7)  Europa-Parlamentets og Rådets direktiv 2014/45/EU af 3. april 2014 om periodisk teknisk kontrol med motorkøretøjer og påhængskøretøjer dertil og om ophævelse af direktiv 2009/40/EF (EUT L 127 af 29.4.2014, s. 51).

      BILAG

         Mindstekrav til indholdet af XML-meddelelserne

      1.   Header

      Alle XML-meddelelser, der udveksles med systemet skal have samme header for at identificere afsenderen, modtageren, datoen og tidspunktet for afsendelsen og visse tekniske oplysninger.

                  Fælles header

                  Obligatorisk

                  »Version« (version)

                  XML-specifikationernes officielle version specificeres i det navneområde, som er defineret i meddelelsens XML Schema Definition file (XSD) og i attributten version i headerelementet i alle XML-meddelelserne. Versionsnummeret (»n.m«) defineres som en fast værdi i hver XSD-version.

                  Ja

                  »Test identifier« (prøveidentifikator)

                  Valgfrit ID til testning. Prøvens ophavsmand udfylder identifikatoren, og alle deltagere i workflowet videresender/svarer med den samme identifikator. Der bør ses bort fra identifikatoren under produktionen, og det anvendes ikke, hvis det forekommer.

                  Nr.

                  »Technical identifier« (teknisk identifikator)

                  Et UUID, som entydigt identificerer hver enkelt meddelelse. Afsenderen genererer UUID'et og udfylder denne attribut. Denne oplysning bruges ikke i erhvervsøjemed.

                  Ja

                  »Workflow identifier« (workflow-identifikator)

                  Attributten workflowId er et UUID, som genereres af den anmodende medlemsstat. Denne identifikator skal derefter benyttes i alle meddelelser til at koordinere workflowet.

                  Ja

                  »Sent at« (afsendelsestidspunkt)

                  Dato og tidspunkt (UTC) for afsendelse af meddelelsen.

                  Ja

                  »Timeout« (tidsudløb)

                  Dette er en valgfri attribut med dato og klokkeslæt (i UTC-format). Værdien fastsættes kun af hubben i videresendte anmodninger. Hermed underrettes den besvarende medlemsstat om, hvor lang tid der går, før anmodningen udløber. Den er valgfri, så den samme headerdefinition kan anvendes for alle typer meddelelser, uanset om attributten timeout kræves eller ej.
                  IKKE ANVENDT, da der kun sendes meddelelser, hvor der ikke forventes noget svar.

                  Nr.

                  »From« (fra)

                  ISO 3166-1 alpha 2-koden for den medlemsstat, som afsender meddelelsen eller »EU« (»EU« anvendes ved fremsendelse af fejlmeddelelser fra hubben).

                  Ja

                  »To« (til)

                  ISO 3166-1 alpha 2-koden for den medlemsstat, som meddelelsen sendes til eller »EU« (»EU« anvendes ved afsendelse af fejlmeddelelser til hubben).

                  Ja

            2.   Mere detaljeret rapport

      Hvis resultatet af et mere detaljeret syn ved vejsiden meddeleles, skal RSI-meddelelsen og den automatisk afsendte kvittering indeholde følgende.
      For at lette underretningen skal listen, der er fastsat i bilag IV, over de punkter, der skal kontrolleres, årsagen til, at køretøjet ikke godkendes, samt vurderingen af fejl og mangler, der er fastsat i bilag II til direktiv 2014/47/EU, være indeholdt i RSI-meddelelsen som et valgfrit indhold.
      RSI-meddelelsen fremsendes altid af den medlemsstat, hvori synet finder sted, til registreringsmedlemsstaten. Modtagelsen af RSI-meddelelsen må ikke afvises.
      Kvitteringen for modtagelsen af meddelelsen tjener som bekræftelse på modtagelse af underretningen.

                  »RSI Notification Request« (RSI-anmodningsmeddelelse)

                  Obligatorisk

                  »Business Case Identifier« (identifikator for business case)

                  Et løbe- eller referencenummer, der identificerer hver enkelt sag.
                  Et sags-ID kan bruges til at opretholde et link, når der anvendes mere end ét workflow for meddelelser ved behandling af samme sag, f.eks. når der fremsendes den første meddelelse og senere en mere detaljeret, som omhandler samme sag.
                  (Tekst)

                  Ja

                  »Sending Authority« (afsendermyndighed)

                  Den kompetente myndighed, der afgiver RSI-meddelelsen.
                  (Tekst)

                  Ja

                     »RSI Details« (RSI-oplysninger)

                     Ja

                  »RSI Identifier« (RSI-identifikator)

                  Den unikke RSI-identifikator i den medlemsstat, der udfører synet ved vejsiden.
                  Letter kommunikationen og muliggør, at registreringsmedlemsstaten kan anmode den medlemsstat, der udfører synet ved vejsiden, om flere oplysninger og anvende identifikatoren ved søgning i dens database.
                  (Tekst)

                  Nr.

                  »Location« (sted)

                  Stedet, hvor synet ved vejsiden fandt sted Dette kan være nøjagtige koordinater, kommune, by, osv.
                  (Tekst)

                  Ja

                  »Date/time« (dato/tidspunkt)

                  Datoen for synet i ISO 8601 UTC-format (ÅÅÅÅ-MM-DDThh:mm:ssZ)

                  Ja

                  »Inspector« (inspektør)

                  Navnet på den medarbejder, inspektør eller myndighed, der udførte synet ved vejsiden
                  (Tekst)

                  Ja

                     »Vehicle Details« (oplysninger om køretøjet)

                     Ja

                  »Category« (klasse)

                  Køretøjsklasse

                              —

                              N2 (3,5 til 12 t)

                              —

                              N3 (mere end 12 t)

                              —

                              O3 (3,5 til 12 t)

                              —

                              O4 (mere end 10 t)

                              —

                              M2 (> 9 sæder) op til 5 t)

                              —

                              M3 (> 9 sæder) mere end 5 t)

                              —

                              T5

                              —

                              T1b

                              —

                              T2b

                              —

                              T3b

                              —

                              T4.1b

                              —

                              T4.2b

                              —

                              T4.3b

                              —

                              Anden køretøjsklasse

                        (Ud fra listen vælges kun ét punkt)

                  Ja

                  »Other category« (anden klasse)

                  Præcisér den anden klasse:

                              —

                              M1, N1, O1, O2, T1a, T2a, T3a, T4a, T4.1a, T4.2a, T4.3a, C, R1a, R1b, R2a, R2b, R3a, R3b, R4a, R4b, S1a, S1b, S2a, S2b, L1e, L2e, L3e, L4e, L5e, L6e, L7e

                        (Ud fra listen vælges kun ét punkt, og kun hvis »anden klasse« er valgt — ikke obligatorisk)

                  Nr.

                  »Registration« (registrering)

                  Køretøjets registreringsnummer.
                  (Tekst)

                  Ja

                  »VIN« (Køretøjets identifikationsnummer)

                  Køretøjets identifikationsnummer.
                  (Tekst)

                  Ja

                  »Odometer« (kilometer-/miltæller)

                  Køretøjets kilometer-/miltællerens stand på tidspunktet for synet ved vejsiden.
                  VIGTIGT: Hvis en kilometertæller er monteret, skal feltet udfyldes, ellers noteres »0«.
                  (Antal)

                  Ja

                     »Transport Undertaking/Holder Details« (Navnet på transportvirksomheden/indehaveren)

                     Ja (enten »virksomhed« eller »indehaver« skal udfyldes)

                     »Transport Undertaking« (transportvirksomhed)

                     Ja (kun hvis virksomhed)

                  »Undertaking Name« (virksomhedens navn)

                  Transportvirksomhedens navn.
                  (Tekst)

                  Ja

                  »Undertaking Address« (virksomhedens adresse)

                  Adressen på transportvirksomheden (adresse, postnr., by, land).
                  (Tekst)

                  Ja

                  »Undertaking Community Licence« (virksomhedens fællesskabstilladelse)

                  Nummeret på fællesskabstilladelsen (i henhold til forordning (EF) nr. 1072/2009 og (EF) nr. 1073/2009)
                  VIGTIGT: Hvis fællesskabstilladelsen kendes, skal det udfyldes.
                  (Tekst)

                  Ja

                     »Holder (in case of no undertaking)« (indehaver (hvis det ikke er en virksomhed))

                     Ja (kun hvis indehaver)

                     »Company« (selskab)

                     Ja (kun hvis indehaver er et selskab)

                  »Name« (navn)

                  Selskabets navn.
                  (Tekst)

                  Ja

                  »Address« (adresse)

                  Selskabets adresse (adresse, postnr., by, land).
                  (Tekst)

                  Ja

                     »Natural person« (fysisk person)

                     Ja (kun hvis indehaver er en fysisk person)

                  »Family name« (efternavn)

                  Indehavers navn.
                  (Tekst)

                  Ja

                  »First name« (fornavn)

                  Indehavers fornavn(e).
                  (Tekst)

                  Ja

                  »Address« (adresse)

                  Indehavers adresse (adresse, postnr., by, land).
                  (Tekst)

                  Ja

                  »Registration certificate« (registreringsbevis)

                  Registreringsnummeret.

                  Nr.

                     »Driver Details« (oplysninger om føreren)

                     Ja

                  »Family name« (efternavn)

                  Førerens efternavn.
                  (Tekst)

                  Ja

                  »First name« (fornavn)

                  Førerens fornavn(e).
                  (Tekst)

                  Ja

                  »Driving Licence« (kørekort)

                  Nummeret på førerens kørekort. Hvis muligt for bedre at kunne identificere vedkommende.
                  (Tekst)

                  Nr.

                  »Driving licence status« (kørekortets udstedelsesland)

                  Det land, som har udstedt kørekortet med 2-bogstavers landekode ISO 3166-1 alpha 2.

                  Nr.

                     Checked item (kontrolleret punkt)

                     (dette afsnit gentages for hvert kontrolleret punkt; obligatorisk for en RSI-meddelelse, og derfor skal mindst ét punkt anføres som kontrolleret)

                     Ja

                  »Item« (punkt)

                  Punkterne i checklisten i bilag IV til direktiv 2014/47/EU.
                  Hvis et punkt anføres, betyder det, at det er blevet kontrolleret.
                  Tjekliste:

                              0)

                              Identifikation

                              1)

                              Bremseudstyr

                              2)

                              Styreapparat

                              3)

                              Synlighed

                              4)

                              Belysningsudstyr og elektrisk system

                              5)

                              Aksler, hjul, dæk og affjedring

                              6)

                              Chassis og dele fastgjort til chassis

                              7)

                              Andet udstyr, herunder fartskriver og hastighedsbegrænsende anordning

                              8)

                              Gener, herunder emissioner og udslip af brændstof og/eller olie

                              9)

                              Yderligere kontrolpunkter for køretøjer i klasse M2 og M3

                              10)

                              Lastsikring

                        (Ud fra listen vælges kun ét punkt)

                  Ja

                  »Failed?« (ikke godkendt?)

                  For hvert kontrolleret punkt anføres resultatet (godkendt/ikke godkendt): Sandt, hvis ikke godkendt
                  (Sand/falsk)

                  Ja

                     Checked item detail (oplysninger om kontrolleret punkt)

                     (Hvis et punkt ikke godkendes, gentages dette afsnit for hver konstateret mangel)

                     Nej (kun hvis resultat er »ikke godkendt«, men det er ikke obligatorisk at angive nærmere oplysninger)

                  Årsag til, at køretøjet ikke kan godkendes

                  For hvert kontrolleret punkt = ikke godkendt, oplysning om den konstaterede mangel som defineret i bilag II til direktiv 2014/47/EU.
                  Tjekliste:

                              —

                                 0.1.a IDENTIFIKATION AF KØRETØJET > Registreringsnummer (hvis påbudt i henhold til kravene) > Nummerplade(r) mangler eller er så utilstrækkeligt fastgjort, at de(n) risikerer at falde af.

                              —

                                 1.1.1.a BREMSEUDSTYR > Mekanisk tilstand og virkemåde > Driftsbremsepedal/håndbremseaksel > Aksel for stram.

                              —

                                 6.2.5.a.1 CHASSIS OG DELE FASTGJORT TIL CHASSIS > kabine og karrosseri > Førersæder > sæde med defekt struktur.

                              —

                              Osv.

                        (Ud fra listen vælges kun ét punkt. Hvis der konstateres mere end én mangel, skal denne underafdeling gentages for hver af disse)

                     Vurderingen af manglen er ikke angivet, hvilket fremgår af bilag II i direktiv 2014/47/EU.

                     VIGTIGT: I bilag II er nogle årsager til fejl er ikke nummererede, f.eks. er der i 6.2.5.a to valgmuligheder; for at vide hvilken, der henvises til, skal de nummereres 1 og 2 i systemet.

                  Ja

                  Udbedret?

                  Er manglen udbedret i den medlemsstat, der har udført synet? sandt = ja
                  (Sand/falsk)

                  Nr.

                     »Result of inspection« (resultat af synet)

                     Ja

                  »Result of inspection« (resultat af synet)

                  Resultatet af RSI (godkendt/ikke godkendt): Sandt, hvis godkendt
                  (Sand/falsk)

                  Ja

                  »Prohibition or Restriction« (forbud eller begrænsning)

                  Forbud mod eller begrænsning af brug af køretøjet grundet alvorlige mangler.
                  (Sand/falsk)

                  Ja

                  »PTI Requested?« (anmodning om periodisk syn?)

                  Har medlemsstaten, hvori synet ved vejsiden har fundet sted, anmodet registreringsstaten om at udføre et periodisk syn? sandt = ja
                  (Sand/falsk)

                  Ja

                  »RSI Notification Acknowledgement« (kvittering for RSI-underretning)
                  (Sendt automatisk)

                  Obligatorisk

                  »Status Code« (statuskode)

                  Statuskode for kvitteringen.
                  (Ud fra listen vælges kun ét punkt)

                  Ja

                  »Status message« (statusmeddelelse)

                  Eventuelle yderligere bemærkninger til statuskoden.
                  (Tekst)

                  Nr.


title: Kommissionens gennemførelsesforordning (EU) 2018/267 af 19. februar 2018 om tarifering af visse varer i den kombinerede nomenklatur

text:
               23.2.2018

               DA

               Den Europæiske Unions Tidende

               L 51/8

         KOMMISSIONENS GENNEMFØRELSESFORORDNING (EU) 2018/267
   af 19. februar 2018
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
   ud fra følgende betragtninger:

               (1)

               For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.

               (2)

               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

               (3)

               Ifølge de almindelige bestemmelser bør varerne i kolonne 1 i tabellen i bilaget tariferes under de KN-koder, der er anført i kolonne 2, ud fra den begrundelse, der er anført i kolonne 3.

               (4)

               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.

               (5)

               Foranstaltningerne i denne forordning er i overensstemmelse med udtalelse fra Toldkodeksudvalget —

         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under de KN-koder, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. februar 2018.

            På Kommissionens vegne

            For formanden

         Stephen QUEST

            Generaldirektør

            Generaldirektoratet for Beskatning og Toldunion

      (1)  EUT L 269 af 10.10.2013, s. 1.

      (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).

      BILAG

                  Varebeskrivelse

                  Tarifering (KN-kode)

                  Begrundelse

                  (1)

                  (2)

                  (3)

                              1)

                              Et produkt (såkaldt »masterbatch«) i form af termoplastisk granulat bestående af:

                                          —

                                          lavendelolie

                                          —

                                          pebermynteolie

                                          —

                                          citronellal

                                          —

                                          natriumbenzoat

                                          —

                                          en polymer af ethylenvinylacetat (EVA) eller polyethylen med lav densitet (LDPE).

                                    Produktet anvendes som råmateriale til indarbejdelsen af de flygtige olier i løbet af plastens transformationsproces. Formålet er at forhindre visse dyr i at bide i og beskadige de færdige plastprodukter.

                  3302 90 90

                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 2 til kapitel 33 samt teksten til KN-kode 3302 , 3302 90  og 3302 90 90 .
                  Tarifering under pos. 3901  er udelukket, fordi produktets indhold af polymerer (EVA eller LDPE) udelukkende fungerer som et bærestof for de flygtige olier.
                  De flygtige olier udgør den vigtigste bestanddel og er karaktergivende for produktet (dvs. dets frastødende virkning på gnavere, termitter og andre dyr).
                  Produktet skal derfor tariferes under KN-kode 3302 90 90  som andre blandinger af lugtstoffer samt blandinger på basis af et eller flere af disse stoffer, af den art der anvendes som råvarer i industrien.

                              2)

                              Et produkt (såkaldt »masterbatch«) i form af termoplastisk granulat bestående af:

                                          —

                                          permethrin (ISO)

                                          —

                                          thymololie

                                          —

                                          eugenololie

                                          —

                                          citralolie

                                          —

                                          denatoniumbenzoat

                                          —

                                          derivater af benzoesyre

                                          —

                                          lidocain (INN)

                                          —

                                          en polymer af ethylenvinylacetat (EVA) eller polyethylen med lav densitet (LDPE).

                                    Produktet anvendes som råmateriale til indarbejdelsen af insektgiften i løbet af plastens transformationsproces. Formålet er at forhindre termitter i at bide i og beskadige de færdige plastprodukter.

                  3808 91 10

                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 3808 , 3808 91  og 3808 91 10 .
                  Tarifering under pos. 3901  er udelukket, fordi produktets indhold af polymerer (EVA eller LDPE) udelukkende fungerer som et bærestof for insektgiften.
                  Tarifering under pos. 3302  er udelukket, fordi der kun er spor af flygtige olier (thymol, eugenol og citral) i produktet. De er derfor ikke i betydelig grad karaktergivende for produktet. Den vigtigste bestanddel er insektgiften (permethrin (ISO)), som er karaktergivende for produktet (dvs. at modvirke termitter).
                  Produktet skal derfor tariferes under KN-kode 3808 91 10  som et insektbekæmpelsesmiddel på basis af pyrethroider.


title: Kommissionens gennemførelsesforordning (EU) 2018/265 af 16. februar 2018 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Squacquerone di Romagna« (BOB))

text:
               23.2.2018

               DA

               Den Europæiske Unions Tidende

               L 51/5

         KOMMISSIONENS GENNEMFØRELSESFORORDNING (EU) 2018/265
   af 16. februar 2018
   om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Squacquerone di Romagna« (BOB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Italiens ansøgning om godkendelse af en ændring af varespecifikationen for den beskyttede oprindelsesbetegnelse »Squacquerone di Romagna«, der er registreret ved Kommissionens forordning (EU) nr. 679/2012 (2).

               (2)

               Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende
                   (3).

               (3)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

         VEDTAGET DENNE FORORDNING:
   Artikel 1
   Den ændring af varespecifikationen for betegnelsen »Squacquerone di Romagna« (BOB), der er offentliggjort i Den Europæiske Unions Tidende, godkendes.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. februar 2018.

            På Kommissionens vegne

            For formanden

         Phil HOGAN

            Medlem af Kommissionen

      (1)  EUT L 343 af 14.12.2012, s. 1.

      (2)  Kommissionens gennemførelsesforordning (EU) nr. 679/2012 af 24. juli 2012 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Squacquerone di Romagna (BOB)) (EUT L 198 af 25.7.2012, s. 6).

      (3)  EUT C 368 af 28.10.2017, s. 16.


title: Kommissionens gennemførelsesforordning (EU) 2018/268 af 21. februar 2018 om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin

text:
               23.2.2018

               DA

               Den Europæiske Unions Tidende

               L 51/11

         KOMMISSIONENS GENNEMFØRELSESFORORDNING (EU) 2018/268
   af 21. februar 2018
   om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 183, litra b),
   under henvisning til Europa-Parlamentets og Rådets forordning (EU) nr. 510/2014 af 16. april 2014 om handelsordninger for visse varer fremstillet af landbrugsprodukter og om ophævelse af Rådets forordning (EF) nr. 1216/2009 og (EF) nr. 614/2009 (2), særlig artikel 5, stk. 6, litra a), og
   ud fra følgende betragtninger:

               (1)

               Ved Kommissionens forordning (EF) nr. 1484/95 (3) er der fastsat gennemførelsesbestemmelser til ordningen for tillægsimporttold og repræsentative priser for fjerkrækød og æg samt ægalbumin.

               (2)

               Det fremgår af den regelmæssige kontrol af de data, som kontrollen af importpriserne for fjerkrækød og æg samt ægalbumin er baseret på, at importen af visse produkter bør pålægges tillægstold under hensyntagen til prisudsving efter oprindelse.

               (3)

               Forordning (EF) nr. 1484/95 bør derfor ændres.

               (4)

               For at foranstaltningen kan finde anvendelse så hurtigt som muligt, efter at de ajourførte data er blevet gjort tilgængelige, bør denne forordning træde i kraft på dagen for offentliggørelsen —

         VEDTAGET DENNE FORORDNING:
   Artikel 1
   Bilag I til forordning (EF) nr. 1484/95 erstattes af teksten i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 21. februar 2018.

            På Kommissionens vegne

            For formanden

         Jerzy PLEWA

            Generaldirektør

            Generaldirektoratet for Landbrug og Udvikling af Landdistrikter

      (1)  EUT L 347 af 20.12.2013, s. 671.

      (2)  EUT L 150 af 20.5.2014, s. 1.

      (3)  Kommissionens forordning (EF) nr. 1484/95 af 28. juni 1995 om gennemførelsesbestemmelser til ordningen for tillægsimporttold og om fastsættelse af repræsentative priser for fjerkrækød og æg samt ægalbumin og om ophævelse af forordning nr. 163/67/EØF (EFT L 145 af 29.6.1995, s. 47).

      BILAG
      »
            BILAG I

                        KN-kode

                        Varebeskrivelse

                        Repræsentativ pris
                        (EUR/100 kg)

                        Sikkerhed, jf. artikel 3
                        (EUR/100 kg)

                        Oprindelse (1)

                        0207 12 10

                        Høns (såkaldte 70 pct.-høns), frosne

                        116,8

                        0

                        AR

                        0207 12 90

                        Høns (såkaldte 65 pct.-høns), frosne

                        132,1

                        0

                        AR

                        118,7

                        0

                        BR

                        0207 14 10

                        Udskårne udbenede stykker af høns, frosne

                        244,4

                        17

                        AR

                        225,4

                        22

                        BR

                        314,4

                        0

                        CL

                        255,8

                        13

                        TH

                        0207 27 10

                        Udskårne udbenede stykker af kalkun, frosne

                        320,5

                        0

                        BR

                        314,7

                        0

                        CL

                        0408 91 80

                        Æg uden skal, tørrede

                        446,6

                        0

                        AR

                        1602 32 11

                        Tilberedninger af høns, ikke kogt, stegt eller på lignende måde tilberedt

                        224,3

                        19

                        BR

                  «

         (1)  Den statistiske lande- og områdefortegnelse er fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7).


title: Kommissionens gennemførelsesforordning (EU) 2018/244 af 15. februar 2018 om godkendelse af vanillylacetone og 4-(4-methoxyphenyl)butan-2-on som tilsætningsstoffer til foder til alle dyrearter og afvisning af at godkende 1-phenylethan-1-ol (EØS-relevant tekst. )

text:
                  23.2.2018

                  DA

                  Den Europæiske Unions Tidende

                  L 53/81

            KOMMISSIONENS GENNEMFØRELSESFORORDNING (EU) 2018/244
      af 15. februar 2018
      om godkendelse af vanillylacetone og 4-(4-methoxyphenyl)butan-2-on som tilsætningsstoffer til foder til alle dyrearter og afvisning af at godkende 1-phenylethan-1-ol
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
      ud fra følgende betragtninger:

                  (1)

                  Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af en sådan godkendelse. Forordningens artikel 10 indeholder bestemmelser om en ny vurdering af tilsætningsstoffer, der er godkendt i henhold til Rådets direktiv 70/524/EØF (2).

            VEDTAGET DENNE FORORDNING:
      Artikel 1
      Godkendelse
      De i bilaget opførte stoffer, der tilhører tilsætningsstofkategorien »sensoriske tilsætningsstoffer« og den funktionelle gruppe »aromastoffer«, tillades anvendt som fodertilsætningsstoffer på de betingelser, der er fastsat i bilaget.
      Artikel 2
      Nægtelse
      1-Phenylethan-1-ol godkendes ikke som et tilsætningsstof, der tilhører tilsætningsstofkategorien »sensoriske tilsætningsstoffer« og den funktionelle gruppe »aromastoffer«.
      Artikel 3
      Overgangsforanstaltninger
      1.   Vanillylacetone, 4-(4-methoxyphenyl)butan-2-on og 1-phenylethan-1-ol og forblandinger, der indeholder disse stoffer, som er produceret og mærket før den 15. september 2018 i overensstemmelse med de regler, der finder anvendelse før den 15. marts 2018, kan fortsat markedsføres og anvendes, indtil de eksisterende lagre er opbrugt.
      2.   Fodermidler og foderblandinger, der indeholder vanillylacetone, 4-(4-methoxyphenyl)butan-2-on og 1-phenylethan-1-ol, og som er produceret og mærket før den 15. marts 2019 i overensstemmelse med de regler, der finder anvendelse før den 15. marts 2018, kan markedsføres og anvendes, indtil de eksisterende lagre er opbrugt, hvis de er bestemt til dyr, der indgår i fødevareproduktion.
      3.   Fodermidler og foderblandinger, der indeholder vanillylacetone, 4-(4-methoxyphenyl)butan-2-on og 1-phenylethan-1-ol, og som er produceret og mærket før den 15. marts 2020 i overensstemmelse med de regler, der finder anvendelse før den 15. marts 2018, kan markedsføres og anvendes, indtil de eksisterende lagre er opbrugt, hvis de er bestemt til dyr, der ikke indgår i fødevareproduktion.
      Artikel 4
      Ikrafttræden
      Denne forordning træder i kraft på tyvendedagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 15. februar 2018.

               På Kommissionens vegne

            Jean-Claude JUNCKER

               Formand

         (1)  EUT L 268 af 18.10.2003, s. 29.

         (2)  Rådets direktiv 70/524/EØF af 23. november 1970 om tilsætningsstoffer til foderstoffer (EFT L 270 af 14.12.1970, s. 1).

         (3)  EFSA Journal 2016;14(8):4557.

         BILAG

                     Tilsætningsstoffets identifikationsnummer

                     Navn på indehaveren af godkendelsen

                     Tilsætningsstof

                     Sammensætning, kemisk betegnelse, beskrivelse, analysemetode

                     Dyreart eller -kategori

                     Maksimumsalder

                     Minimumsindhold

                     Maksimumsindhold

                     Andre bestemmelser

                     Godkendelse gyldig til

                     mg aktivstof/kg fuldfoder med et vandindhold på 12 %

                        Kategori: sensoriske tilsætningsstoffer. Funktionel gruppe: aromastoffer

                     2b07005

                     —

                     Vanillylacetone

                        Tilsætningsstoffets sammensætning

                     Vanillylacetone

                        Aktivstoffets karakteristika

                     Vanillylacetone
                     Fremstillet ved kemisk syntese
                     Renhed: mindst 95 %
                     Kemisk formel: C11H14O3

                     CAS-nummer: 122-48-5
                     FLAVIS-nr. 07.005

                        Metode til analyse
                         (1)

                     Til bestemmelse af vanillylacetone i fodertilsætningsstoffet og smagsgivende forblandinger til foder:
                     Gaskromatografi-massespektrometri med retention time locking (GC-MS-RTL)

                     Alle dyrearter

                     —

                     —

                     —

                                 1.

                                 Tilsætningsstoffet anvendes i foder som forblanding.

                                 2.

                                 I brugsvejledningen for anvendelsen af tilsætningsstoffet og forblandinger angives oplagrings- og stabilitetsbetingelserne.

                                 3.

                                 Det anbefalede maksimumsindhold af aktivstoffet er på 5 mg/kg fuldfoder med et vandindhold på 12 %.

                                 4.

                                 Følgende skal angives på etiketten til tilsætningsstoffet:
                                 »Anbefalet maksimumsindhold af aktivstoffet i fuldfoder med et vandindhold på 12 %: 5 mg/kg.«

                                 5.

                                 Funktionel gruppe, identifikationsnummer, navn på og tilsat mængde af aktivstoffet skal angives på etiketten til forblandinger og på mærkningen af fodermidler og foderblandinger, hvis indholdet af aktivstoffet i fuldfoder med et vandindhold på 12 % overstiger: 5 mg/kg.

                                 6.

                                 For brugerne af tilsætningsstoffet og forblandingerne skal foderstofvirksomhedslederne iværksætte driftsprocedurer og administrative foranstaltninger med henblik på at tage højde for potentielle risici ved indånding, hudkontakt eller øjenkontakt. Hvis disse risici ikke kan fjernes eller begrænses til et minimum gennem sådanne procedurer og foranstaltninger, skal tilsætningsstoffet og forblandingerne anvendes med personlige værnemidler, herunder åndedrætsværn, sikkerhedsbriller og -handsker.

                     15.3.2028

                     2b07029

                     —

                     4-(4-methoxyphenyl)butan-2-on

                        Tilsætningsstoffets sammensætning

                     4-(4-methoxyphenyl)butan-2-on

                        Aktivstoffets karakteristika

                     4-(4-methoxyphenyl)butan-2-on
                     Fremstillet ved kemisk syntese
                     Renhed: mindst 96 %
                     Kemisk formel: C11H14O2

                     CAS-nr.: 104-20-1
                     FLAVIS-nr. 07.029

                        Metode til analyse
                         (1)

                     Til bestemmelse af 4-(4-methoxyphenyl)butan-2-on i fodertilsætningsstoffet og smagsgivende forblandinger til foder:
                     Gaskromatografi-massespektrometri med retention time locking (GC-MS-RTL)

                     Alle dyrearter

                     —

                     —

                     —

                                 1.

                                 Tilsætningsstoffet anvendes i foder som forblanding.

                                 2.

                                 I brugsvejledningen for anvendelsen af tilsætningsstoffet og forblandinger angives oplagrings- og stabilitetsbetingelserne.

                                 3.

                                 Det anbefalede maksimumsindhold af aktivstoffet er på 5 mg/kg fuldfoder med et vandindhold på 12 %.

                                 4.

                                 Følgende skal angives på etiketten til tilsætningsstoffet:
                                 »Anbefalet maksimumsindhold af aktivstoffet i fuldfoder med et vandindhold på 12 %: 5 mg/kg.«

                                 5.

                                 Funktionel gruppe, identifikationsnummer, navn på og tilsat mængde af aktivstoffet skal angives på etiketten til forblandinger og på mærkningen af fodermidler og foderblandinger, hvis indholdet af aktivstoffet i fuldfoder med et vandindhold på 12 % overstiger: 5 mg/kg.

                                 6.

                                 For brugerne af tilsætningsstoffet og forblandingerne skal foderstofvirksomhedslederne iværksætte driftsprocedurer og administrative foranstaltninger med henblik på at tage højde for potentielle risici ved indånding, hudkontakt eller øjenkontakt. Hvis disse risici ikke kan fjernes eller begrænses til et minimum gennem sådanne procedurer og foranstaltninger, skal tilsætningsstoffet og forblandingerne anvendes med personlige værnemidler, herunder åndedrætsværn, sikkerhedsbriller og -handsker.

                     15.3.2028

            (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports.